ระเบียบกระทรวงมหาดไทยระเบียบกระทรวงมหาดไทยว่าด้วยการอนุญาตขอย้ายสำนักงานขอตั้งสำนักงานชั่วคราวนอกเขตท้องที่ที่ได้รับอนุญาตและขอจัดหาคนหางานจากจังหวัดอื่นนอกจากจังหวัดที่ได้รับอนุญาตพ.ศ. ๒๕๒๙[๑] โดยที่มาตรา ๑๒ มาตรา ๑๙ และมาตรา ๔๙แห่งพระราชบัญญัติจัดหางานและคุ้มครองคนหางานพ.ศ. ๒๕๒๘บัญญัติให้การอนุญาตขอย้ายสำนักงานขอตั้งสำนักงานชั่วคราวนอกเขตท้องที่ที่ได้รับอนุญาตและขอจัดหาคนหางานจากจังหวัดอื่นนอกจากจังหวัดที่ได้รับอนุญาตเป็นไปตามระเบียบที่รัฐมนตรีกำหนดอาศัยอำนาจตามความในมาตรา๕ แห่งพระราชบัญญัติดังกล่าว รัฐมนตรีว่าการกระทรวงมหาดไทยจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงมหาดไทยว่าด้วยการอนุญาตขอย้ายสำนักงานขอตั้งสำนักงานชั่วคราวนอกเขตท้องที่ที่ได้รับอนุญาตและขอจัดหาคนหางานจากจังหวัดอื่นนอกจากจังหวัดที่ได้รับอนุญาต พ.ศ. ๒๕๒๙ข้อ ๒ ระเบียบนี้ให้ใช้บังคับตั้งแต่วันที่๑ กุมภาพันธ์ พ.ศ. ๒๕๒๙ เป็นต้นไปข้อ ๓ ผู้รับอนุญาตจัดหางานผู้ใดประสงค์จะขอย้ายสำนักงานให้ยื่นคำขอตามแบบจง. ๑๓ ท้ายระเบียบนี้ต่อนายทะเบียนจัดหางานแห่งท้องที่ที่สำนักงานนั้นตั้งอยู่พร้อมด้วยใบอนุญาตจัดหางานและบัตรประจำตัวผู้รับอนุญาต ผู้จัดการ ลูกจ้างหรือตัวแทนจัดหางานข้อ ๔ในกรณีที่เป็นการขอย้ายสำนักงานไปตั้งอยู่ในจังหวัดเดียวกันให้นายทะเบียนพิจารณาการย้ายในกรณีที่เป็นการขอย้ายสำนักงานไปอยู่จังหวัดอื่นให้นายทะเบียนผู้รับคำขอส่งเรื่องราวไปให้นายทะเบียนแห่งท้องที่ที่ผู้ยื่นคำขอจะย้ายสำนักงานไปตั้งอยู่พิจารณาการย้ายข้อ ๕ เมื่อปรากฏว่าการขอย้ายสำนักงานไปตั้ง ณที่ใหม่ เป็นไปตามพระราชบัญญัติจัดหางานและคุ้มครองคนหางาน พ.ศ. ๒๕๒๘และประกาศกระทรวงมหาดไทยให้นายทะเบียนซึ่งเป็นผู้พิจารณาการขอย้ายบันทึกการขออนุญาตให้ย้ายสำนักงานลงในใบอนุญาตจัดหางานและบัตรประจำตัวผู้รับอนุญาตผู้จัดการ ลูกจ้าง หรือตัวแทนจัดหางานและแจ้งผลการอนุญาตหรือไม่อนุญาตพร้อมด้วยเหตุผลให้นายทะเบียนแห่งท้องที่ที่สำนักงานตั้งอยู่เดิมเพื่อแจ้งแก้ผู้ยื่นคำขอทราบต่อไปข้อ ๖ ผู้รับอนุญาตจัดหางานผู้ใดประสงค์จะขอตั้งสำนักงานชั่วคราวนอกเขตท้องที่ที่ได้รับอนุญาตให้ยื่นคำขอตามแบบจง. ๑๔ ท้ายระเบียบนี้ต่อนายทะเบียนจัดหางานแห่งท้องที่ที่สำนักงานจัดหางานนั้นตั้งอยู่ข้อ ๗ ให้นายทะเบียนที่ได้รับคำขอตามข้อ ๖แจ้งนายทะเบียนแห่งท้องที่ที่ผู้รับอนุญาตจัดหางานประสงค์จะตั้งสำนักงานชั่วคราวพิจารณาให้ความเห็นการขอตั้งสำนักงานชั่วคราวต่อนายทะเบียนจัดหางานที่ได้รับคำขอข้อ ๘ เมื่อปรากฏว่าผู้ยื่นคำขอมีหลักฐานและรายละเอียดถูกต้องและครบถ้วนและสถานที่ที่จะไปตั้งสำนักงานชั่วคราวเป็นไปตามพระราชบัญญัติจัดหางานและคุ้มครองคนหางานพ.ศ. ๒๕๒๘ ให้นายทะเบียนผู้รับคำขอพิจารณาอนุญาตหรือไม่อนุญาตและให้นายทะเบียนแจ้งการอนุญาตหรือไม่อนุญาตพร้อมด้วยเหตุผลให้ผู้ยื่นคำขอและนายทะเบียนแห่งท้องที่ที่ขอตั้งสำนักงานชั่วคราวทราบการอนุญาตให้ตั้งสำนักงานชั่วคราวให้อนุญาตได้ครั้งละไม่เกินหนึ่งร้อยยี่สิบวันข้อ ๙ ผู้รับอนุญาตจัดหางานที่ได้รับอนุญาตให้ตั้งสำนักงานชั่วคราวในจังหวัดอื่นต้องแจ้งกำหนดวันเริ่มดำเนินงานของสำนักงานแห่งใหม่ต่อนายทะเบียนแห่งท้องที่ที่สำนักงานชั่วคราวตั้งอยู่เพื่อทราบก่อนวันเริ่มดำเนินงานข้อ ๑๐ ผู้รับอนุญาตจัดหางานผู้ใดประสงค์จะขอจัดหางานจากจังหวัดอื่นนอกจากจังหวัดที่ได้รับอนุญาต ให้ยื่นคำขอตามแบบ จง. ๑๕ ท้ายระเบียบนี้ต่อนายทะเบียนจัดหางานแห่งท้องที่ที่สำนักงานจัดหางานนั้นตั้งอยู่ข้อ ๑๑ ให้นายทะเบียนสอบสวนผู้ยื่นคำขอว่าสถานที่ที่ไปดำเนินการจัดหาคนงานไม่ขัดต่อพระราชบัญญัติจัดหางานและคุ้มครองคนหางานพ.ศ. ๒๕๒๘ และมีความจำเป็นต้องจัดหาคนหางานหรือไม่ข้อ ๑๒ เมื่อปรากฏว่าผู้ยื่นคำขอมีหลักฐานและรายละเอียดถูกต้องและครบถ้วนและผู้ยื่นคำขอได้ให้ถ้อยคำต่อพนักงานเจ้าหน้าที่แห่งท้องที่ที่สำนักงานจัดหางานตั้งอยู่ว่าสถานที่ที่จะไปดำเนินการจัดหาคนหางานเป็นไปตามพระราชบัญญัติจัดหางานและคุ้มครองคนหางาน พ.ศ. ๒๕๒๘ แล้วให้นายทะเบียนผู้รับคำขอพิจารณาอนุญาตหรือไม่อนุญาตและให้นายทะเบียนแจ้งการอนุญาตหรือไม่อนุญาตพร้อมด้วยเหตุผลแล้วแต่กรณีให้ผู้ยื่นคำขอทราบการอนุญาตให้จัดหาคนหางานจากจังหวัดอื่นให้อนุญาตได้ครั้งละไม่เกินหกสิบวันและให้นายทะเบียนท้องที่ที่รับคำขอแจ้งการอนุญาตให้นายทะเบียนแห่งท้องที่ที่ผู้ยื่นคำขอจะไปดำเนินการทราบด้วยข้อ ๑๓ ให้ผู้รับอนุญาตจัดหางานที่ได้รับอนุญาตตามข้อ๑๒ แจ้งกำหนดวันเริ่มดำเนินงานต่อนายทะเบียนแห่งท้องที่ที่ได้รับอนุญาตให้จัดหางานในจังหวัดนั้นเพื่อทราบก่อนวันเริ่มดำเนินงานประกาศ ณ วันที่ ๑๐ มกราคม พ.ศ. ๒๕๒๙พลเอก สิทธิ จิรโรจน์รัฐมนตรีว่าการกระทรวงมหาดไทยวิภา/ผู้จัดทำ๖ กุมภาพันธ์ ๒๕๕๕[๑] ราชกิจจานุเบกษาเล่ม ๑๐๓/ตอนที่ ๑๔/ฉบับพิเศษ หน้า ๑/๓๐ มกราคม ๒๕๒๙